6500-ից ավելի հայեր որոշեցին Հայաստան գնալ, այդ թվում նաեւ Շադոյանը: Նա Երեւանում ընկերներ ու ազգականներ ունի: Այս հանգամանքն ու նորաձեւության դիզայների նրա միջազգային համբավն օգնում են, որ իր գործը կրկին սկզբից սկսի: «Այստեղ իմ փոքր տեղը կգտնեմ: Հետո ինչ կլինիՙ Աստված գիտի: Չեմ կարող երաշխիք ունենալ, թե այստեղ հաջողություն կունենամ»: Նրա թերահավատությունը հասկանալի է: Նախկին խորհրդային հանրապետությունում ապրելն այնքան էլ հեշտ չէ, Հայաստանը հակամարտության մեջ է դրացի Թուրքիայի, Ադրբեջանի հետ, սահմանները փակ են: Քաղաքական ղեկավարության հետ կապված մի շարք օլիգարխներ վերահսկում են ներմուծվող եւ վաճառվող կարեւորագույն ապրանքները, ինչպիսին են շաքարն ու գազը: Սա թանկացնում է առանց այն էլ աղքատ երկրի կյանքը: ԽՍՀՄ-ի ավարտին հարյուրհազարավորներն արտագաղթեցին, ով մնաց, հաճախ կախված է արտասահմանում բնակվող հարազատների ֆինանսական օգնությունից, իրազեկում է գերմանական հեռուստատեսությունը: